ครัวแม่ศรีเรือน ร้านอาหารชื่อดังในตำนานที่เปิดมานานหลายสิบปีมาแล้ว โด่งดังด้วยเมนูก๋วยเตี๋ยวไก่อันเลื่องชื่อ สาขาแรกอยู่ที่พัทยาและค่อยๆขยับขยายสาขาอีกมากมายในกรุงเทพฯ ถือว่าเป็นร้านที่ประสบความสำเร็จอีกร้านเลยก็ว่าได้ เนื่องด้วยที่ร้านเปิดมานานและชื่อเสียงของร้านด้วยแล้ว ไม่แปลกเลยที่จะมีลูกค้าแวะเวียนมาทานกันอย่างเนืองแน่น ไม่เพียงแต่เมนูก๋วยเตี๋ยวไก่ที่ขึ้นชื่อและอร่อยแล้วเท่านั้น ยังมีเมนูอาหารไทยอีกหลายเมนูที่อร่อยไม่แพ้กัน แม้แต่ขนมครกที่ทำกันสดๆ แป้งกรอบนอกนุ่มใน เข้มข้นจากกะทิสดๆ รสชาติหอมมัน เค็ม หวานนิดๆ กลมกล่อม อร่อยมาก หลังจากทานข้าวเสร็จขาดไม่ได้เลยที่จะแวะซื้อติดไม้ติดมือกลับบ้าน ราคาขายกล่องละ 40 บาทเท่านั้นค่ะ